NYAKATI TATU MUHIMU ZA IBADA 
ZISIKUPITE KATIKA RAMADHANI 


Imeandaliwa na Alhidaya.com 


Imepitiwa na Abubakari shabani 
Rukonkwa 


Nyakati tatu hizi ni muhimu sana za kufanya 
ibada kutokana na fadhila zake kuu. Mwenye 
kupenda kuchuma thawabu nyingi asizikose 
khaswa katika mwezi huu Mtukufu Wa 
Ramadhaan ambao ni mwezi wenye malipo 
maradufu 


1-Wakati wa mwanzo: Baina ya Alfajiri na 
jua kuchomoza: 


Usimulizi uliothibiti kutoka katika Swahiyh 

Muslim (564/1) kwamba Mtume (Swalla Allaahu 

'alayhi wa sallam) na Maswahaba walikuwa 

wakibakia macho wakati huo hadi jua 
kuchomoza kwani ni wakati mja anapogaiwa 
rizki yake, na ni wakati wenye kheri nyingi, 
unampa siha nzuri ya mwili binaadamu, na kwa 
ujumla ni wakati wenye baraka nyingi za kila 
aina kwani Mtume (Swalla Allaahu 'alayhi wa 
sallam) aliomba: 


l ai III HIL aell) 
dala 


((Ee Allaah, wabarikie Ummah wangu nyakati za 
asubuhi mapema)) [At-Tirmidhiy, Ahmad, Abu 
Daawuud, Ibn Maajah na imethibitishwa kuwa ni 
Hadiyth Swahiyh na Shaykh Al-Albaaniy] 


Usimulizi huu umetoka kwa Maswahaba kadhaa 
ambao wameelezea kwamba: "Mtume (Swalla 
Allaahu 'alayhi wa sallam) alipotaka kupeleka 
kikosi au jeshi aliwapeleka mwanzo wa asubuhi". 


Vile vile wamesimulia kwamba:"Swakhar 
alikuwa mtu tajiri ambaye alikuwa akipelekea 
biashara zake mwanzo wa asubuhi na matokeo 
yake ilikuwa ni kufuzu katika biashara na kupata 
faida kubwa sana". 


Wamesimulia Salafus-Swaalih kwamba Ibn 
'Abbaas naye alimkataza mtu kulala nyakati hizo 
alipomwambia: 


"EYI Ai ahii il etall à atif cå" 


"Inuka! Je, unalala katika saa ambayo rizki 
inagaiwa?" 


Ikiwa wakati huo ni kama hivyo ilivyoelezwa 
juu, basi vipi Muislamu aache wakati huu umpite 
hasa katika mwezi huu mtukufu wa Ramdhaan? 


Ibnul-Oayyim (Rahimahu-Allaah) katika kitabu 


chake 'Zaad Al-Ma'aad' amesema: "Usingizi wa 

asubuhi unanyima rizki kwani huo ni wakati 
ambao Muumba anaombwa rizki na wakati wa 
kugaiwa rizki. Hivyo usingizi unanyima rizki 
isipokuwa kwa dharura. Usingizi wakati huo pia 
ni madhara kwa mwili..." 


Faida nyingine kubwa ya kubakia 
macho ukimdhukuru Allaah wakati huu: 


Kwa muda wa saaa moja na nusu takriban 
utakuwa umepata thawabu za Hajj na “Umrah 
zikiwa kamilifu: 


ha ia )) Jaai alu gaye ùl dba ill ya ila 
ZÍ ( (Au ili idli i jac giaa jab al a oS 
MSI aana i ill 


Imetoka kwa Anas kwamba Mtume (Swalla 

Allaahu 'alayhi wa sallam) amesema: 

((Atakayeswali Alfajiri katika Jamaa'ah kisha 

akakaa anamdhukuru Allaah mpaka likachomoza 
jua kisha akaswali Raka'ah mbili, atapata ujira 
kama ujira wa kwenda Hajj na 'Umrah ulio 
kamili kamili kamili)) [Imetolewa na At- 
Tirmidhiy na kaisahihisha Al-Albaaniy] 


Pindi ukifanya hivyo kwa mwezi mzima utakuwa 
umechuma thawabu za Hajj na ‘Umrah za muda 
wa mwezi mzima. Hizo ni fadhila za siku za 
kawaida, seuze ukifanya mwezi mtukufu huu wa 
Ramadhaan? Jitahidi ndugu Muislamu kadiri 
uwezavyo kuchuma hizi thawabu kubwa ambazo 
zingelikukalifu mali, tabu za safari na mashaka 
ya kufika Makkah kutekeleza ibada hizo. Lakini 
kwa Rehma ya Allaah Amejaalia thawabu hizo 
ziweze kuchumwa tukiwa majumbani mwetu 
tena kwa wepesi kabisa. Wanaume inawapasa 
waswali msikitini kuzipata thawabu hizo kwa 
kuwa Hadiyth imetaja atakayeswali jamaa’ah. 
Ama wanawake, wanazipata fadhila hizo hata 
wakiswali majumbani mwao. Hata hivyo, juu ya 
kuweko fadhila kama hiyo, tusisahau kuwa 
haivunji wala haifuti fardh ya kwenda Hajj kwa 

mwenye uwezo, asije mtu akadhani kufanya hayo 
kutakuwa kumetengua wajibu wake wa kuhiji au 
kufanya “Umrah. 


2- Wakati wa pili: Kabla ya Jua kuzama 
(Magharibi): 


Huu ni wakati ambao bado Muislamu yuko 
katika Swawm na du'aa yake anayoiomba 
hairudi: 


ia SUS agi yea SÄ YADI) alu ule àl gha Ji 
da iil sgy ((e sall seag dAl aY] g e hi 
ġa 


Mtume (Swalla Allaahu 'alayhi wa sallam) 
amesema: (([Watu] watatu du'aa zao hazirudi; 
mwenye kufunga Swawm hadi afuturu. Kiongozi 
muadilifu na aliyedhulumiwa)) [At-Tirmidhiy 
kwa isnaad nzuri] 


Ni fursa kwa Muislamu atumie wakati huo 
kuomba du'aa wakati huu hasa kwa vile ni wakati 
ambao Allaah (Subhaanahu wa Ta'ala) 
Amehimiza Atukuzwe kama Anavyosema: 


ali Jis al e ih g aiy aa iag 


... na msabbih kwa kumsifu Mola wako kabla ya 
kuchomoza jua na kabla ya kuchwa [Qaaf: 39] 


Jl eii óa sié Ji CHA g ih J ék ni T 
ý i i Gai giá 


...Na msabbih Mola wako kwa kumsifu kabla ya 
kuchomoza jua, na kabla halijachwa, na nyakati 
za usiku pia umsabbih na ncha za mchana ili 
upate ya kukuridhisha [Twaahaa: 130]. 


JEY gail ig wasi gig aail aiiis 

Na omba maghfirah kwa dhambi zako, na 
umsabbih Mola wako kwa kumsifu jioni na 
asubuhi)) [Ghaafir: 55] 


3- Wakati wa tatu: Suhuur - Kabla ya Alfajiri 


Allaah (Subhaanahu wa Ta'ala) Amewaaahidi 
wenye taqwa Pepo kwa sababu miongoni mwa 
sifa zao ni kuomba maghfira kabla ya Alfajiri: 


AJE AEA Saana 
„Os Ag 


Hakika wenye taqwa watakuwa katika Jannaat na 
chemchem. Wanapokea Aliyowapa Mola wao. 
Kwa hakika hao walikuwa kabla ya haya 

wakifanya mema. Walikuwa wakilala kidogo tu 
usiku. Na kabla ya Alfajiri wakiomba 
maghfira. [Adh-Dhaariyaat: 15-18] 


Kisha wamesifiwa tena kwa sifa kama hiyo 
pamoja na nyinginezo: 


JAA aki gaiis Gail GALa yal 


Wanaosubiri, wanaosema kweli, na watiifu, na 
wanaotoa sadaka, na wanaoomba maghafira 
kabla ya Alfajiri.[Al-'Imraan: 17] 


Muislamu asiache wakati huo umpite kwani ni 
wakati muhimu na wenye fadhila na faida kubwa 
kwa vile Allaah (Subhaanahu wa Ta'ala) 
Huteremka wakati huo kutoka mbingu ya saba na 
kuweko mbingu ya ardhi kututakabalia maombi 
ya anayemuomba: 


NIA UT AAA 

AA 

AI aa ai ie FEE 
alaa ges ad (AÍ aG g Ya ighe 


Imetoka kwa Abu Hurayrah (Radhiya Allaahu 
'anhu) kwamba Mtume (Swalla Allaahu 'alayhi 
wa sallam) amesema: (Allaah (Subhaanahu wa 
Ta'ala) Huteremka (kwa namna inavyolingana na 
utukufu Wake) kila siku katika mbingu ya dunia 
(mbingu ya kwanza) inapobakia thuluthi ya 
mwisho ya usiku na Husema: Nani ananiomba 
Nimtakabalie? Nani ana shida Nimtekelezee? 
Nani ananiomba maghfirah Nimghufurie?)) [Al- 
Bukhaariy na Muslim] 


Nani miongoni mwetu asiyemhitaji Mola wake 
kumtakabalia haja zake au kumuondeshea shida 
zake? Nani asiyekuwa na madhambi asiyemhitaji 
Mola wake kumghufuria? Hivyo usiache wakati 
huu ukakupita hasa kwa vile ni mwezi wa 
Ramadhaan ambao kila jambo ulifanyalo lina 
fadhila na thawabu marudufu. 


Tunamuomba Allaah (Subhaanahu wa Ta'ala) 
Atuwezeshe kudiriki nyakati hizo tatu na 
nyingine, tuwe katika ibada katika mwezi huu wa 
Ramadhaan na miezi yote mingineyo na 
Atujaalie kheri na Baraka nyingi, Atutakabalie 
haja zetu, Atuondoshee shida zetu na Atughufurie 
madhambi yetu yote. Aamiyn. 


